recursal/SuperWikiNEXT-32B huggingface dataset:
**Rødt pyramidefly** (*Amphipyra pyramidea*) er en sommerfugl som tilhører familien nattfly (Noctuidae). Denne arten har fått sitt norske og latinske navn etter larven, som har en pyramidelignende pukkel på det bakerste kroppsleddet.

Bakvingene hos rødt pyramidefly *Amphipyra pyramidea* er kobberfarget  Foto: Magne Flåten

Utseende
--------

Et nokså stort (vingespenn 47 – 52 mm) og kraftig, mørkt brunt nattfly. Antennene er trådformede, kroppen ensfarget brun. Forvingen er mørkt rødlig brun med to doble, lyse tverrlinjer, den innerste, som kan være noe utydelig, er siksak-formet, den ytterste buet. Mellom disse linjene er det en liten, hvit flekk. Området rett på innsiden av den ytre tverrlinjen er mørkere enn resten av vingen. Bakvingen er bronseaktig brun, matt grå ved fremkanten. Larven er lang og slank, naken, grønn med en pyramideformet pukkel på det bakerste kroppsleddet.

Levevis
-------

Rødt pyramidefly lever i løv- og blandingsskog og skogbryn. Larvene kan leve på mange ulike busker og løvtrær. De voksne sommerfuglene flyr om natten i august – september. De kommer ikke ofte til lys, derimot til sukkeråte. Denne arten overvintrer som egg.

Utbredelse
----------

Arten finnes i Europa, utenom de nordligste delene, og videre østover til Korea og Japan. I Norge forekommer den på Sørlandet og på Østlandet nord til Oslo.

Kilder
------

* Norges sommerfugler – Rødt pyramidefly [*død lenke*]
* Aarvik, L. Beggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:

Eksterne lenker
---------------

* (en) *rødt pyramidefly* i Encyclopedia of Life Rediger på Wikidata

* (en) *rødt pyramidefly* i Global Biodiversity Information Facility Rediger på Wikidata

* (no) *rødt pyramidefly* hos Artsdatabanken Rediger på Wikidata

* (sv) *rødt pyramidefly* hos Dyntaxa Rediger på Wikidata

* (en) *rødt pyramidefly* hos Fauna Europaea Rediger på Wikidata

* (en) *rødt pyramidefly* hos NCBI Rediger på Wikidata

* (en) *Kategori:Amphipyra pyramidea* – bilder, video eller lyd på Wikimedia Commons Rediger på Wikidata

* (en) *Amphipyra pyramidea* – galleri av bilder, video eller lyd på Wikimedia Commons Rediger på Wikidata

* *Amphipyra pyramidea* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**Genoveva Forest Tarrat** (født 6. april 1928 i Barcelona, død 19. mai 2007 i Fuenterrabía), også kjent som **Eva Forest**, var en spansk forfatter og politisk aktivist. Hun ble kjent for sin innbitte motstand mot general Francisco Francos fascistiske diktatur.

Liv og virke
------------

Forest ble født i Barcelona og var datter av to anarkister. I 1950 forlot hun Barcelona for å studere medisin i Madrid. I 1955 giftet hun seg med forfatteren Alfonso Sastre som senere ble en kjent dramatiker.

Etter ektemannens arrestasjon for deltakelse i protester mot diktaturet, dro ekteparet i eksil til Paris der Forest skrev sin debutroman *Febrero* («Februar») om protestene. Her fikk paret også sitt første barn.

I 1962 vendte Forest til Spania og ble arrestert for å ha organisert en demonstrasjon til støtte for streikende gruvearbeidere i Asturias. Hun tilbragte en måned i fengsel med sin datter Eva.

I 1970 dannet Forest en solidaritetskomité til støtte for 16 medlemmer av den baskiske separatistgruppen ETA som var tiltalt for terrorisme i den såkalte Burgos-rettssaken. Hennes forbindelse til ETA hjalp henne senere til å skrive boken *Operación Ogro* («Operasjon Troll») om ETA-aksjonen som tok livet av Francos utpekte etterfølger, admiral Luis Carrero Blanco. Gjennom hele 1970-tallet var Forest involvert i støttearbeid for ETA og baskisk selvstendighet fra Spania.

I 1989 ble hun valgt til det spanske senatet for det baskiske partiet Batasuna.

I 1991 stiftet Forest forlaget Hiru som utga politiske tekster og skjønnlitteratur.

Forest skrev jevnlig i de baskiske avisene *Egin* (forbudt i 1998) og etterfølgeren *Gara*.

Bibliografi
-----------

* *Febrero,* 1956.
* *Huelga General*, 1958.
* *Cuentos*
* *El jardín*
* *La casa*
* *Una extraña aventura*, 2003.

Se også
-------

* Alfonso Sastre
* Attentatet mot Luis Carrero Blanco
* Batasuna

Referanser
----------

1. 1 2   Gemeinsame Normdatei, besøkt 29. april 2014[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]

Eksterne lenker
---------------

* Sastre & Forest, nettsted for Eva Forest og Alfonso Sastre på baskisk og spansk
* The Guardian: Eva Forest (nekrolog)

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** SUDOC **·** BNE
 |
**Rødtvet kirke** er en arbeidskirke fra 1978 på Rødtvet i Oslo kommune, Oslo fylke.

Byggverket ble tegnet av arkitekt Erik Anker og er i tegl med 600 plasser. Rødtvet menighet som ble utskilt fra Grorud menighet i 1972 står bak byggingen. Kirken ble innviet 3. desember 1978.

Utsmykninger
------------

Kirkens altertavle er fra 1978, og er malt av Jens Johannessen.

Et glassmaleri i kirken er av Veslemøy Nystedt Stoltenberg. Temaet er engelen som trøster Jesus etter hans 40 dagers faste i ørkenen.

På den utvendige sørveggen er montert et stort kors i keramikk av Konrad Galaaen.

Kirketårn
---------

Kirketårnet er frittstående ca. 30 meter fra kirken. I tårnet ble det installert et klokkespill av Olsen Nauen klokkestøperi i 1978. Klokkespillet er tilsvarende klokkespillet i Bredtvet kirke, som Olsen Nauen installerte der i 1977. Det består av 12 klokker som kan styres via et klaviatur. De to største klokkene brukes også til ringing og kiming. Den største av disse klokkene veier hele 95 kg.

Kulturminne
-----------

Rødtvedt kirke er et registrert kulturminne som har registreringsnummer 85332 i Riksantikvarens kulturminnedatabase.

Bildegalleri
------------

* Rødtvet kirke, tårn med klokkespill.  Foto: C. Hill, 2007Rødtvet kirke, tårn med klokkespill.  Foto: C. Hill, 2007
* Rødtvet kirkes keramikkors på sørveggen.  Foto: C. Hill, 2007Rødtvet kirkes keramikkors på sørveggen.  Foto: C. Hill, 2007
* Rødtvedt Kirkes interiør og altertavle fra 1978, malt av Jens Johannessen  Foto: Roger RobberstadRødtvedt Kirkes interiør og altertavle fra 1978, malt av Jens Johannessen  Foto: Roger Robberstad

Referanser
----------

1. ↑  «Kart - Kulturminnesøk». Riksantikvaren. Besøkt 30. oktober 2022.

Eksterne lenker
---------------

* Kirkens egen nettside
* carillon.no om klokkespillet ved Rødtvet kirke

| * v
* d
* r
Kirker i Groruddalen prosti |
| --- |
| Ellingsrud **·** Fossum **·** Furuset **·** Grorud **·** Haugerud **·** Høybråten **·** Romsås **·** Rødtvet **·** Stovner **·** Tonsen **·** Østre Aker |

|  |  |
| --- | --- |
| Oppslagsverk/autoritetsdata | Oslo Byleksikon **·** GeoNames **·** Riksantikvaren kulturminne **·** Sentralt stedsnavnregister
 |
**Ole Jonsen Udnæs** (født 1786 i Lensvik i Sør-Trøndelag, død 13. september 1859) var stortingsrepresentant fra Nordlandenes Amt fra 1827 til 1829.

Udnæs var gårdbruker, fisker og lensmann. Han gikk på underoffiserskole i Trondheim, deltok i krigen i 1814 og hadde graden fanejunker. 

I 1815 giftet han seg i Nidarosdomen med Kirstie Olsdatter (født 27 jun 1780 på Sylteberget, Elverun, død 25 november 1874 i Hemnes, Nordland) 

Etter giftemålet bosatte han og kona seg på gården Brennesvik i Hemnes, Nordland. De fikk 3 barn: Johan Olsen Udnæs (1815-1897), Olaus Olsen Udnæs (1819-1907) og Iver Didrik Olsen Udnæs (1822-1892)

Han var lensmann i Rana fra 1820.

Ole døde på gården Brennesvik.

Referanser
----------

1. ↑   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 912[Hentet fra Wikidata]

Eksterne lenker
---------------

* (no) Ole Johan Johnsen Udnæs hos Norsk senter for forskningsdata politikerarkiv (nedlagt) Rediger på Wikidata
**Roy Leslie Bennett** (født 16. februar 1957 i Rusape i Rhodesia, død 18. januar 2018 i Colfax County, New Mexico i USA) var en zimbabwisk politiker for partiet Movement for Democratic Change – Tsvangirai (MDC-T). Han var bonde og politimann. I tillegg til engelsk snakket han flytende shona og var populær blant MDC-tilhengere. Han var MDCs kandidat for stedfortredende landbruksminister, men på grunn av en prosess med fingerte anklager nektet president Robert Mugabe å ta ham i ed. Han ble frikjent for anklagene av høyesteretten i mai 2010. I MDC beholdt han det sentrale vervet som kasserer.

Han omkom da helikopteret han satt i, styrtet i et fjellområde nord i New Mexico.

Politisk liv
------------

Han var parlamentsmedlem i parlamentet 2000–2005. I 2004 ble han provosert i parlamentet av daværende justisminister Patrick Chinamasa som meddelte ham at farmen hans, Charleswood Estate i Chimanimani, skulle bli tatt fra ham. Det utartet til en slåsskamp i parlamentet mellom de to. Bennett ble sendt i fengsel i åtte måneder på grunn av angrep på en minister og soningsforholdene i zimbawiske fengsler gjorde et dypt inntrykk på han. I 2006 ble han anklaget for terrorisme, våpenkjøp og planlagt statskupp med dødsstraff som maksimalstraff, og han flyktet til Sør-Afrika der han levde i eksil til 2009. 

I begynnelsen av 2009 ble han nominert til vervet som stedfortredende landbruksminister i samlingsregjeringen og returnerte til Zimbabwe. Tiltalen fra 2006 stod ved og det ble startet en rettssak som ble halt ut av påtalemyndighetene, selv om det fort ble klar at bevisene var fingert. Høyesteretten frikjente Bennett i mai 2010.

Referanser
----------

1. ↑   Library of Congress Authorities, Library of Congress autoritets-ID no2008167693, besøkt 21. februar 2020[Hentet fra Wikidata]
2. 1 2  Staff and agencies in Albuquerque (19. januar 2018). «Roy Bennett, Zimbabwean opposition figure, dies in helicopter crash». *the Guardian*. Besøkt 22. januar 2018.
3. ↑  NRK (10.05.2010): Bennett frikjent i Zimbabwe

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
**Eva Anni Sofie Eklund** (født 17. desember 1922, død 19. november 2015, gift Høgh-Petersen) var en svensk-dansk danser, sanger, komponist og restauratrise.

Biografi
--------

Eklund begynte sin karriere som mannequin og danserinne ved Pantomimeteatret i Tivoli i København. I 1939 ble hun engasjert til Gustav Wallys revyer på Södra Teatern i Stockholm. I 1947 danset hun i et sirkus i Aarhus men ble syk og måtte oppgi dansekarrieren. På begynnelsen av 1950-tallet ble hun kunstnerisk leder ved et plateselskap, og innspilte selv flere album med dansemusikk. I denne periode komponerte hun også melodien til slageren *Lirekassemandens datter*.

I 1967 leverte Eklund filmmanuskriptet til *Nyhavns glade gutter* (*Onkel Joakims hemmelighed*) og komponerte også melodiene til to av filmens sanger *1-2-3-4* og *Tit-tit*. Hun hadde selv en mindre rolle i som gjest ved forlovelsesfesten. På samme tidspunkt var hun vertinne i Nyhavnscaféen *Det Gyldne Lam*, hvor hun med musikk og dans gjorde verthuset til et av Nyhavns mest populære dansesteder.

Referanser
----------

1. ↑   www.danskefilm.dk[Hentet fra Wikidata]
2. 1 2  «Eva Eklund | Det Danske Filminstitut». *www.dfi.dk* **(dansk)**. Besøkt 13. august 2018.
3. ↑  «Eva Eklund - dansk film database». *www.danskefilm.dk* **(dansk)**. Besøkt 13. august 2018.

Eksterne lenker
---------------

* (da) Eva Eklund på Filmdatabasen Rediger på Wikidata

* (da) Eva Eklund på danskefilm.dk Rediger på Wikidata

* (da) Eva Eklund på danskfilmogtv.dk Rediger på Wikidata

* (en) Eva Eklund hos The Movie Database Rediger på Wikidata

Portal: Danmark
**Patrick «Pat» Cash** (født 27. mai 1965 i Melbourne i Australia) er en australsk tidligere tennisspiller.

Cash ble profesjonell tennisspiller i 1982 og i løpet av sin tenniskarriere i årene 1982–90 vant han sju single- og tolv doubleturneringer. Han var som best nummer fire (1988) på rankinglisten over verdens beste mannlige singlespillere.

Allerede i sitt første proffår vant han sin første tittel da han vant turneringen i Melbourne og i 1984 nådde han semifinalen i Grand Slam-turneringen Wimbledon men han tapte til John McEnroe i tre strake sett. Senere samme år var han i semifinalen i US Open der han også tapte knepent mot Ivan Lendl etter fem sett.

I 1987 var Pat Cash i to Grand Slam-finaler på gras, først Australian Open der han tapte for svenske Stefan Edberg som vant etter fem sett. I den andre finalen, Wimbledon, kom han til final etter å ha slått ut Mats Wilander i kvartfinalen og Jimmy Connors i semifinalen. I finalen møtte han verdeneneren Ivan Lendl som han beseiret med 3-0 i sett (7-6, 6-2, 7-5). Cash vant dermed sin første og eneste Grand Slam-tittel i en singleturnering.

Cash møtte i 1988 Mats Wilander i finalen i Australian Open men han tapte den meget jevne kampen med 3-6, 7-6, 6-3, 1-6, 6-8.

Pat Cash er den yngste spilleren som deltatt i en verdensfinale i Davis Cup som 17-åring (1983). Cash spilte den avgjørende kampen i finalen mellom Australia og Sverige, Cash lå under med 0-2 i sett mot Joakim Nyström, men klarte å snu kampen til seier. Australia vant dermed cupen. Cash gjentok bedriften i 1986 da han vant den avgjørende kampen mot Mikael Pernfors og Australia vant cupen på nytt.

Grand Slam-titler
-----------------

* Storbritannias flagg **Wimbledon:**
	+ Single menn: 1987 (han beseiret Ivan Lendl med 7-6, 6-2, 7-5 i finalen)

Referanser
----------

1. 1 2   The Bud Collins History of Tennis (2nd ed.), side(r) 687[Hentet fra Wikidata]
2. ↑   The Bud Collins History of Tennis (2nd ed.), side(r) 686[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Pat Cash – kategori av bilder, video eller lyd på Commons Rediger på Wikidata
* (de) Pat Cash – Munzinger Sportsarchiv Rediger på Wikidata

* (en) Pat Cash – Olympedia Rediger på Wikidata

* (en) Pat Cash – Sport Australia Hall of Fame Rediger på Wikidata

* (en) Pat Cash – ATP-touren Rediger på Wikidata

* (en) Pat Cash – ITF Tennis Rediger på Wikidata

* (en) Pat Cash – Davis-cupen Rediger på Wikidata

* (en) Pat Cash – Tennis Australia Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** Munzinger (sport) **·** MusicBrainz **·** Discogs
 |
**Vellerup** er en dansk landsby med et sommerhusområde – Vellerup Sommerby – som til sammen i 2018 hadde 445 innbyggere.

Vellerup er beliggende ved Isefjorden på Hornsherred, syv kilometer vest for Skibby og 21 kilometer sydvest for Frederikssund på Sjælland. Sommerhusbyen ligger ut til kysten mens landsbyen ligger inn mot landet ved Vejlemølleås utløp i Vellerup Vig.

Vellerup kirke er oppført i romansk byggestil omkring 11–1200. En adelig hovedgård, Vellerupgård, har ligget ved siden av kirken. Den ble formentlig brudt ned på 1600-tallet. 

I nærheten av Vellerup ligger flere gravhauger og ganggraver.

Referanser
----------

1. ↑  «Danmarks Statistik». Besøkt 19. juli 2018.
2. ↑  «Vellerup». Arkivert fra originalen 24. juni 2016. Besøkt 19. juli 2018.
3. ↑  «Fjordstien 6; fra Kulhuse til Vellerup[besøksdato=2018-07-19» (PDF). Arkivert fra originalen (PDF) 19. juli 2018. Besøkt 19. juli 2018.

|  |  |
| --- | --- |
| Oppslagsverk/autoritetsdata | GeoNames
 |

Portal: Danmark
Ostkaka
**Ostkaka** er en svensk ostekake som opprinnelig kommer fra Hälsingland og Småland Kaken blir tradisjonelt servert varm sammen med syltetøy, krem, fløte eller is.

Oppskrift
---------

Ostkaka blir tradisjonelt laget ved å tilsette løype til melk og lar kaseinet koagulere. Krem, smør, egg, mandler blir så tilsatt for å lage deigen.

Den blir derefter bakt i ovnen og servert lun, aldri varm, siden det vil nøytralisere den særegne smaken.

Tradisjonelt blir Smålandsvarianten tilberedt i en romslig kobberkjele. Dette har gitt utslag i en tradisjon som tillater gjestene å servere seg fra midten av kaken, for å unngå spor av kobber som har kunnet blande seg inn i kakedeigen hvor den berører kjelen.

Feiring
-------

Siden 2004 feirer man i Sverige hvert år *Ostkakans dag* på den 14. november.
Dagen ble lansert av *Ostkakans vänner* , som ble stiftet i våren 2003.

Se også
-------

* Ostekake
* Liste over ostekaker

Referanser
----------

1. ↑  «Hälsingeostkaka med saffran». ICA. januar 2002. s. 9. Arkivert fra originalen 13. desember 2009.  «Arkivert kopi». Archived from the original on 13. desember 2009. Besøkt 24. juni 2010. CS1-vedlikehold: Uheldig URL (link)
2. ↑  Ostkaka Arkivert 12. august 2010 hos Wayback Machine..
3. 1 2  «Äkta småländsk ostkaka». Arkivert fra originalen 3. januar 2004. Besøkt 24. juni 2010.
4. ↑  Ostkaka nyupptäckt mellanmålsfavorit Arkivert 12. juni 2008 hos Wayback Machine.
5. ↑  Ostkakans vänner

Eksterne lenker
---------------

* (en) Ostkaka – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | TasteAtlas
 |
**Ray Winston Putterill** (født 3. februar 1989 i Liverpool) er en engelsk fotballspiller som spiller for Liverpool FC, på reservelaget og juniorlaget.

Klubbfotball
------------

### Liverpool FC

Ray Putterill ble ansett som et bra talent, og han hadde også spilt for diverse ungdomslandslag, men en ryggskade satte han ut for det meste av forrige sesongen. Da han fikk sjansen viste han glimt av godt spill, men klarte ikke riktig å markere seg som han tidligere hadde gjort. 

Denne sesongen derimot har Putterill klart å skaffe seg en fast plass på juniorlaget, som oftest på venstre ving. Han har vært en av de beste spillerne på laget, samtidig som han også har scoret et par mål. Selv om Ray Putterill har vist glimt av sitt talent, vil han få det vanskelig med å bryte igjennom barrieren det er å komme opp blant A-lagsspillerne. 

Høsten 2007 ble det kjent at Crewe Alexandra var interesserte i å låne Putterill.

Referanser
----------

1. ↑   FBref, FBref spiller-ID f2f71cae[Hentet fra Wikidata]
2. ↑   transfermarkt.com, Transfermarkt spiller-ID 57543, besøkt 9. oktober 2017[Hentet fra Wikidata]
3. ↑  liverpool.no - Crewe vil låne Putterill 09.09.07 Arkivert 27. september 2007 hos Wayback Machine.

Eksterne lenker
---------------

* (en) Ray Putterill – Transfermarkt Rediger på Wikidata

* (en) Ray Putterill – Soccerbase.com Rediger på Wikidata

* (en) Ray Putterill – FBref Rediger på Wikidata
* (en) Profil på Liverpoolfc.tv

  


|  |  |
| --- | --- |
| Oppslagsverk/autoritetsdata | Prabook
 |
***Verden har ingen hjørner*** er en norsk bildebok for barn skrevet og illustrert av Svein Nyhus. Den kom ut på Gyldendal Tiden første gang høsten 1999. 

Boka handler om den lille gutten Viktor som sitter i en pappeske og tenker. Gjennom hans poetiske og filosofiske betraktninger møter leseren et barns eksistensielle undring og tidlige behov for å forklare en sammensatt tilværelse. Illustrasjonene i boka er tegnet med blyant og viskelær og fargelagt med vannfarger.

> Barns erobring av verden ved forundringens kunst og en sansenær begrepsdannelse er et underliggende tema i mange fortellinger for barn. «Verden har ingen hjørner» av Svein Nyhus handler fullt og helt om dette, men uten noen formidlende fortelling. Den går rett på sak, nærmest som en filosofisk traktat. Det er dristig og originalt, men fungerer svært godt.
> 
> 
> Mette Hofsødegård om *Verden har ingen hjørner* i Dagbladet 8.12.1999
> 
> 

*Verden har ingen hjørner* er tegnerens fjerde barnebok med egen tekst. Den kom på kinesisk i 2005.

Priser
------

*Verden har ingen hjørner* har fått flere litterære utmerkelser:

* 1999: Unni Sands bildebokpris
* 2000: Skolebibliotekarforeningens litteraturpris
* 2000: Nominert til Kritikerprisen
* 2001: Utvalgt i The White Ravens (tysk bokkatalog over utmerket barnelitteratur)
* 2007: *Beijing Forfatterforenings* pris for oversettelse og utgivelse av utenlandsk litteratur ble tildelt det norsk-kinesiske forlaget Nordisk Kunst og Litteratur for den kinesiske utgivelsen av «Verden har ingen hjørner»

Referanser
----------

1. ↑  Bokanmeldelse i Dagbladet 1999

Eksterne lenker
---------------

* Nasjonalbibliotekets digitale faksimileutgave av «Verden har ingen hjørner» (overbelyste kopier)
* Doktorgradsavhandling 2008 om blant annet «Verden har ingen hjørner»[*død lenke*]
* Svein Nyhus' egne blogginnlegg om «Verden har ingen hjørner»
**Morris Ginsberg** (født 14. mai 1889 i Kelmy, død 31. august 1970) var en britisk sosiolog. Han var medgrunnlegger av British Sociological Association og var dens president 1955–1957. Han var også med å etablere *British Journal of Sociology*. I perioden 1942–1943 var han leder for Aristotelian Society og var med å forfatte *The Race Question* for UNESCO i 1950.

Ginsberg var født i Kelmy i Russland (nå i Litauen). 15 år gammel flyttet han til Storbritannia sammen med sin mor og søstre, dit faren hadde kommet noen år tidligere. Etter å ha tatt eksamen i filosofi og sosiologi i 1912 ble han ansatt ved London School of Economics året etter, som assistent for Leonard Trelawny Hobhouse. Ved LSE jobbet Ginsberg mest med sosiologi og statsvitenskap, men også med filosofi. Senere ble han lektor ved University College London, før han i 1930 etterfulgte Hobhouse som professor i sosiologi ved LSE.

Referanser
----------

1. 1 2   Brockhaus Enzyklopädie, Brockhaus Online-Enzyklopädie-id ginsberg-morris[Hentet fra Wikidata]
2. 1 2   Social Networks and Archival Context, SNAC Ark-ID w6488t8c, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** CiNii
 |
Morris Iemma (2006)
**Morris Iemma** (født 21. juli 1961) er en australsk tidligere politiker som var aktiv i politikken i Australias folkerikeste delstat New South Wales. Han hadde vervet som statsminister i New South Wales mellom 2005 og 2008.

Iemma ble født i Sydney som eneste barn av Giuseppe og Maria Iemma, som hadde innvandret fra Calabria i Italia. Maria Iemma arbeidet i klesindustrien, mens Giuseppe Iemma, som var kommunist i Italia, jobbet som maskinarbeider. Morris ble medlem av Arbeiderpartiet da han var 16. Han fikk sin utdannelse ved delstatsskoler i Sydney, og har økonomisk eksamen fra University of Sydney og juridisk eksamen fra University of Technology, Sydney.

Iemma ble valgt til underhuset (*Legislative Assembly*) i New South Wales i 1991, og ble gjenvalgt flere ganger fram til hans avgang i 2008. Han ble tatt opp i delstatsregjeringen i 1999, og hadde flere ministerposter i New South Wales, blant annet helse, offentlig infrastruktur, og sport og fritid.

Iemma trakk seg som statsminister i 2008 etter å ha mistet tilliten i partigruppa. Iemma hadde foreslått at seks regjeringsmedlemmer skulle trekke seg, men fikk ikke støtte av sin egen partifløy, og valgte å trekke seg. To uker senere trakk han seg som parlamentsmedlem.

Referanser
----------

1. ↑  «Lakemba - 2008 New South Wales By-elections - ABC Elections». *www.abc.net.au*. Australian Broadcasting Corporation. Besøkt 9. august 2020.
2. ↑  «Iemma leaves politics». *www.abc.net.au* **(engelsk)**. 5. september 2008. Besøkt 9. august 2020.
3. ↑  Smith, Alexandra; Robins, Brian (5. september 2008). «NSW Premier Morris Iemma resigns». *The Sydney Morning Herald* **(engelsk)**. Besøkt 5. september 2008.
4. ↑  «The Hon. Morris Iemma (1961-)». *Former Members of the Parliament of New South Wales* **(engelsk)**. Parliament of New South Wales. Besøkt 30. april 2019.

|  |  |
| --- | --- |
| Oppslagsverk/autoritetsdata | VIAF **·** ISNI **·** NLA
 |
***Verden i dag*** er et norsk aktualitetsprogram som gikk på NRK Radio fra 1980 til 2008. Programmet belyste aktuelt utenriksstoff fra hele verden og inneholdt saker og reportasjer laget av NRKs korrespondenter og av utenriksmedarbeiderne på Marienlyst. Det kunne også ha gjester i studio som snakket om aktuelle utenriksspørsmål. Programmet hadde et magasinformat og ble produsert av NRKs utenriksredaksjon. *Verden i dag* varte i 10 minutter og var en del av *Dagsnytt* de første årene, deretter en del av *P2s nyhetsmorgen*. Det ble sendt alle hverdager og ble de første årene sendt på P1, deretter på P2. 

Odd Karsten Tveit var en av NRKs utenrikskorrespondenter som jevnlig var å høre i programmet.
I slutten av 2007 ble det klart at ledelsen i NYDI ønsket å legge ned P2s *Nyhetsmorgen* for å spare penger. Det innebar også å legge ned *Verden i dag*.

Første sending gikk på lufta den 5. mai 1980.

Se også
-------

* Urix på lørdag

Referanser
----------

1. 1 2  Wærhaug, Sølvi (18. april 1980). «Fast utenrikspost». *VG*. s. 38.
2. ↑  Børja, Maria (13. november 2007). «To NRK-journalister har sagt opp». *Dagbladet.no* **(norsk)**. Besøkt 26. januar 2019.
**Marina Lewycka** (født 1946 i Kiel, Tyskland) er en tyskfødt, britisk forfatter av ukrainsk avstamning.

Lewycka ble født etter annen verdenskrig i en flyktningleir i Kiel. Noen år senere flyttet hun med sin familie til Storbritannia. Hun studerte ved Keele University, og underviste i medievitenskap ved Sheffield Hallam University fram til hun trakk seg tilbake i mars 2012.

I 2005 debuterte hun som forfatter med romanen *En kort historie om traktoren i Ukraina* (*A Short History of Tractors in Ukrainian*). Boken ble en internasjonal bestselger og vant flere priser, blant annet *Bollinger Everyman Wodehouse Prize* og *Waverton Good Read Award*. Den har blitt oversatt til flere språk, blant annet norsk, tysk, nederlandsk, svensk og italiensk. Boken ble også nominert til *Orange Prize for Fiction*. Det kan oppfattes som den lille, rare romanen hadde en enkel debut, men den ble refusert 36 ganger før forfatteren endelig fant en utgiver. Da var hun 58 år gammel. Før den tid hadde hun kun utgitt et dikt i *Arts Council*s tidsskrift, rundt 30 år tidligere.

I februar 2007 utgav hun sin andre roman, *To campingvogner og en jordbæråker* (*The Caravans*). Hennes tredje roman, *We Are All Made of Glue*, kom i juli 2009 og hennes fjerde, *Various Pets Alive and Dead*, ble utgitt i mars 2012. Hennes forfatterskap er preget av sære, uvante og spennende titler, men samtidig har Lewycka har opplevd at eksempelvis romanen *En kort historie om traktoren i Ukraina* er blitt kategorisert under «jordbruk», men egentlig er det en roman om søstre, lykkejegere og eldresex.

Bibliografi
-----------

Norske utgivelser
* *En kort historie om traktoren i Ukraina* (2007), oversatt av Kyrre Haugen Bakke og Eva Storsveen
* *To campingvogner og en jordbæråker* (2009), oversatt av Kyrre Haugen Bakke og Eva Storsveen

Referanser
----------

1. ↑  «Contemporary Writers», *British Council*
2. ↑  «Best-selling book would not exist without master's course» Arkivert 3. mars 2014 hos Wayback Machine. Sheffield Hallam University
3. ↑   Moss, Stephen (31. mai 2007): «Better late than never», *The Guardian*
4. ↑  «Om traktorer og begjær», *Side2* 17. mars 2006

Eksterne lenker
---------------

* (en) Offisielt nettsted Rediger på Wikidata

* (en) Marina Lewycka – kategori av bilder, video eller lyd på Commons Rediger på Wikidata
* (en) Marina Lewycka på Internet Movie Database Rediger på Wikidata

* (en) Marina Lewycka hos The Movie Database Rediger på Wikidata
* (no) «Marina Lewycka ( 1946 - )», forfatterportrett hos Gyldendal

  

Portal: Litteratur

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** ICCU **·** BBC Things **·** MusicBrainz
 |
***Ny Jord*** var et dansk tidsskrift, som ble utgitt første gang i 1888. Kun tre bind ble utgitt, det siste i juni 1889.

Tidsskriftet var et *«14 Dags Skrift for Literatur, Videnskab og Kunst»*, og redaktør var den danske journalisten og forfatteren Carl Johan Behrens. Det var et radikalt tidsskrift, og var et samlingssted for unge norske og danske forfattere i tiden omkring 1890.

I tidsskriftets andre bind, i november 1888, ble bl.a. første del av Knut Hamsuns roman *Sult publisert første gang. Dette bindet ble utgitt i 1.500 eksemplarer.*

Andre viktige bidragsytere til *Ny Jord* var Christian Krohg, Herman Bang, Carl Ewald, August Strindberg og Gustav Wied.

Referanser
----------

1. ↑  Claude Schumacher - Naturalism and symbolism in European theatre, 1850-1918, side 301 (Google Books)
2. ↑  Lynge.com - *BEHRENS, CARL (Red.) Ny Jord. 14 Dags Skrift for Literatur, Videnskab og Kunst. 1ste - 3dje Bind.*[*død lenke*]
3. ↑  Cappelens Antikvariat - *Katalog 426* Arkivert 27. januar 2010 hos Wayback Machine. (*objekt 702*)

Eksterne lenker
---------------

* Litteratursiden – *Ny Jord (1888–1889)*

Portal: Danmark
Sentralbankens hovedkontor, som ligger i Rabat.
**Marokkos sentralbank** (Bank Al-Maghrib) er sentralbanken i Marokko. Den ble etablert i 1959, for å erstatte den tidligere *Banque d'Etat du Maroc*.

Historie
--------

I januar 1906 var det en internasjonal konferanse i Algeciras (Algeciras-konferansen) i Syd-Spania, bl.a. for å sikre Marokkos selvstendighet, sikre frihandel, og vurdere reformer innen landets økonomi og finans. 

Samme år ble *Banque d'Etat du Maroc* vedtatt etablert; 12 europeiske land samt USA og Marokko signerte forordningen 7. april. Banken ble etablert i februar 1907 som et åpent aksjeselskap. Fra 1911 var banken i gang med produksjon av mynter og sedler. Valutaen het da *hassani*, som er forløperen til dagens dirham. 

De første årene hadde de et fastkursregime der hassani var låst til franske franc. Dette ble imidlertid oppgitt i 1919. Året etter ble hassani tatt ut av omløp og erstattet av marokkanske franc, som også var låst til franske franc. Disse var i bruk til 1959, da Marokko fikk forhandlet tilbake retten til å utstede egne penger. 1. juli endret banken navn til *Banque de Maroc*, og i oktober ble dirham-en lansert. 

I 1967 kom den nye bankloven (*banking act of April 21, 1967*), som ga sentralbanken utvidet mandat til å også overvåke banknæringen. 

I mars 1987 byttet sentralbanken igjen navn, og fikk navnet *Bank Al-Maghrib*, som den dag i dag er bankens navn. Samtidig etablerte de også *Dar As-Sikkah*, et industriforetak som tar seg av trykkingen av landets penger.

Oppgaver og målsettinger
------------------------

Marokkos penge- og finanspolitikk har som hovedmål å sikre prisstabilitet, dvs en lav og stabil inflasjon. Dette er nedfelt i artikkel 6 i statuttene fra 2006. 

Sentralbankens hovedoppgaver er:

* Utstede landets valuta
* Implementere en pengepolitikk som sikrer prisstabilitet
* Sikre stabilitet i valutaens verdi
* Sørge for at pengemarkedet fungerer, og kontrollere dette
* Produsere og publisere penge- og kredittstatistikk
* Forvalte landets valutareserver
* Sørge for at bankvesenet fungerer og drives i tråd med lover og regler
* Overvåke og sørge for et sikkert betalingssystem

I tillegg skal sentralbanken være regjeringens bank og rådgiver, og representere regjeringen i internasjonale forum.

Sentralbanksjef
---------------

Sentralbanksjef er pr mai 2014 Abdellatif Jouahri. Han har vært sentralbanksjef siden 2003.

Se også
-------

* Liste over verdens sentralbanker

Referanser
----------

1. ↑  Marokkos sentralbank - *Organisation* Arkivert 12. mai 2014 hos Wayback Machine. besøkt 12. mai 2014.

Eksterne lenker
---------------

* (ar) Offisielt nettsted Rediger på Wikidata

* (ar) Offisielt nettsted Rediger på Wikidata

* (en) Bank Al-Maghrib – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** BNF **·** BNF (data) **·** SUDOC
 |
**Eschede-ulykken** var en togulykke som fant sted den 3. juni 1998 i nærheten av den nedersaksiske landsbyen Eschede i Celle kommune. Ved ulykken omkom 101 mennesker og 88 ble sterkt skadet. Det var den verste hurtigtogulykken i historien.

Onsdag den 3. juni 1998 var ICE 884 «Wilhelm Conrad Röntgen» på vei fra München til Hamburg. Ved landsbyen Eschede var hastigheten omkring 200 km/t. Cirka 2 km før Eschede brøt en defekt hjulring på forreste vogns tredje aksel sammen, og ved en etterfølgende sporveksel ved innkjørselen til Eschede sporet toget av kl. 10.49. Det forreste lokomotivet ble revet løs fra resten av toget og fortsatte nesten uskadet gjennom Eschede, før det automatisk ble bremset.

Togets tredje vogn støtte sammen med bropilarene på en veibro, og dette sammenstøtet fikk den fjerde vognen til å løfte seg og treffe broen på en måte som fikk den til å bryte sammen.

Brodekket falt ned over bakerste del av femte vogn og knuste denne fullstendig, og de etterfølgende vognene, 6 til 12, ble presset sammen sidelengs mot broen og ble svært skadet, mens det bakerste lokomotivet sporet av og kjørte inn i vrakhaugen.

Ulykken førte til at myndighetene i flere europeiske land så nærmere på flere tog. I Tyskland ble alle lignende toghjul skiftet ut i løpet av et par uker, mens i Frankrike ble det innledet en undersøkelse av TGV-togene, som ICE-teknologien er inspirert av.

Eksterne lenker
---------------

* (en) Eschede train disaster – kategori av bilder, video eller lyd på Commons Rediger på Wikidata
«***Ny sørgelig vise***» er et skillingstrykk med undertittelen: «***...om hvorledes en mand i Sverrig skjød sig på en for almenheden let fattlig måde, så at gik ud som et lys***». Alf Prøysen fikk denne visa inn til sin spalte i «Magasinet for alle» i 1956, og forteller at den kommer fra en gammel handskrevet visebok, men den skal også stå i E. Gløersens samling, utgitt i 1888.

Teksten
-------

**1.**Nu vil jeg invid Jer I  

historien om en person,  

en svensk konstabel i Sverrig  

som skjød sig med en kanon.  

  

**2.**Han var lidt hissig i blodet,  

forresten god og reel,  

nu havde han sat sig i ho'det  

at han vilde slå sig ihjel.  

  

**3.**Han tømte sin brændevinsflaske  

og smed den på en bastion.  

Så krøb han med sabel og taske  

på hovedet i en kanon.  

  

**4.**Cigaren han havde i munden  

til lunte benyttede han.  

Thi da han var kommen til bunden  

den tændte kanonen an.  

  

**5.**Men bakken- og knebelsbarten  

sved først af den svenske rad,  

derpå i tusin parter  

Konstabelen splittedes ad.  

  

**6.**En finger blev funden ved Skagen  

et øre og næsen ved Lund.  

Et dygtigt stykka af bagen  

neddumpet i Øresund.  

  

**7.**Fra Kronborg man det observerte  

det gav en stor konfusion.  

Til staden man telegraferte  

En seiler af ny konstruktion.  

  

**8.**De allier'des marine  

ei mere behøves vil,  

det er Lord Cochranes maskine  

der styrer ad Kronstadt til.  

  

**9.**Som lemmerne, buksen og kjolen  

blev spredte tillands og til vands,  

en bukseknap fandt man i Polen  

men det var nok inte hans.  

  

**10.**Men folk der på stedet beretter  

og det må merkes især,  

han døde først dagen derefter  

av mangel på luft og veir.  

  

**11.**På prent har jeg læst det i Tiden  

men sandheten simpel og nøgen  

er at det er så lenge siden  

så lenge at det er løgn.

Kilder
------

* De gamle visene 2 med Alf Prøysen, Forlaget For Alle, Oslo 1973
Transistorer.
En **aktiv komponent** er en elektronisk komponent som får tilført energi fra en energiforsyningsmodul, blir styrt av et inngangssignal og gir ut et signal med større effekt enn inngangssignalet. Radiorør, transistorer, operasjonsforsterkere og spenningsstabilisatorer er eksempler på aktive elementer.

Rør
---

De første aktive komponentene var elektronrør også kalt radiorør. Denne teknologien ble benyttet både for analog og digital elektronikk. Etter at transistoren ble tilgjengelig gikk bruken av rør kraftig tilbake og i dag blir de bare benyttet til spesielle formål, som i audioforsterkere, kraftige radiosendere og i elektronikk som skal være motstandsdyktig mot kjerneeksplosjoner.

Halvlederkomponenter
--------------------

Halvledere som silisium og germanium har blitt mye brukt i transistorer. De elektriske egenskapene til halvledermateriale kan manipuleres ved å tilsette små mengder av andre grunnstoff som arsen og indium. Ved kontrollert tilsetting av slike stoffer kan vanlige komponenter som for eksempel dioder brukes i transistorer.

### Diskrete halvlederkomponenter

Diskrete halvlederkomponenter omfatter dioder, transistorer, tyristorer, triacar, osv. 

### Integrerte kretser

Både **analoge** og **digitale kretser** blir ofte samlet sammen og bakt inn i en silisiumbrikke. Slike brikker kaller vi integrerte kretser (IC). Av og til som den kjemiske prosessteknologien blir bedre, kan ofte flere komponenter samles på den samme brikken. Med dagsens prosessteknologi er transistorlengder på 180 nanometer og lederbredder på 90 nanometer blitt vanlig.

**Blandet teknologi** blir ofte benyttet som betegnelse på integrerte kretser som inneholder både analoge og digitale kretser. Typiske eksempler på slike kretser er AD-omformere og DA-omformere, men sensorer, som for eksempel akselerometre, gyroer osv. har ofte 
innebygget noe elektronikk for å utføre enkel signalbehandling lokalt.
**Marquardt Slevogt** (født 22. mars 1909, død 25. mai 1980) var en tysk ishockeyspiller som deltok i de olympiske leker 1928 i St. Moritz og 1932 i Lake Placid.

Slevogt vant en olympisk bronsemedalje i ishockey i vinter-OL 1932 i Lake Placid. Han spilte på det tyske laget som kom på tredjeplass, bak Canada og USA, i OL-turneringen. Det var fire lag som deltok og alle lagene møttes to ganger. Tyskland tapte begge kampene til USA og Canada, men slo Polen med 2-1 og 4-1. Den fjerde olympiske turneringen i ishockey var også det sjette verdensmesterskapet i ishockey. Spillerne på Tysklands lag var Rudi Ball, Alfred Heinrich, Erich Herker, Gustav Jaenecke, Werner Korff, Walter Leinweber, Erich Römer, Martin Schröttle, Marquardt Slevogt og Georg Strobl. Slevogt spilte fem kamper for Tyskland i OL-turneringen.

OL- og VM-medaljer
------------------

* OL 1932 USAs flagg Lake Placid - Bronse Bronse i ishockey, Tysklands flagg Tyskland
* VM 1932 USAs flagg Lake Placid - Bronse Bronse i ishockey, Tysklands flagg Tyskland

Referanser
----------

Eksterne lenker
---------------

* (en) Marquardt Slevogt – Olympedia Rediger på Wikidata

* (en) Marquardt Slevogt – Sports-Reference (OL-resultater – arkivert) Rediger på Wikidata

* (en) Marquardt Slevogt – databaseOlympics.com (arkivert) Rediger på Wikidata

* (en) Marquardt Slevogt – Eurohockey.com Rediger på Wikidata

* (en) Marquardt Slevogt – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Ayesha al-Gaddafi** (født 1976 i Tripoli, Libya) er den eneste datteren til Libyas tidligere eneveldige leder og de facto statsoverhode Muammar al-Gaddafi.

Gaddafi er utdannet jurist, og hun er advokat av yrke. I 2000, etter internasjonale sanksjoner ble innført mot Irak, reiste Gaddafi til Bagdad sammen med en delegasjon på 69 tjenestemenn. Kort tid før den amerikanske invasjonen av Irak i 2003, møtte hun diktator Saddam Hussein. I juli 2004 ble hun utnenvnt til en del av det juridiske forsvaret av Iraks tidligere president og diktator Saddam Hussein. Hun giftet seg med en fetter av hennes far i 2006. Aisha al-Gaddafi ble underlagt reiseforbud 26. februar 2011, etter en resolusjon fra FNs sikkerhetsråd. 

Aisha al-Gaddafi ble utnevnt som FNs goodwill-ambassadør fra Libya den 24. juli 2009. Hun begynte da å arbeide med et utviklingsprogram som primært tok opp spørsmål angående hiv/aids, fattigdom og kvinners rettigheter i Libya. Alle disse emnene er kulturelt sensitive emner i landet. I februar 2011 skal FN ha trukket Aisha al-Gaddafi fra hennes rolle som goodwill-ambassadør, og hun ble fritatt fra sine plikter som fulgte med denne stillingen.

Referanser
----------

1. ↑  «Qaddafi’s children as controversial as father», Al Arabia News 23. februar 2011
2. ↑  «Dr. Aisha Gaddafi Appointed UN Goodwill Ambassador», The Tripoli Post 24. juli 2009 Arkivert 3. mars 2011 hos Wayback Machine.
3. ↑  ««UN drops Gaddafi's daughter as goodwill ambassador», The Times og India 24. februar 2011». Arkivert fra originalen 4. mai 2011. Besøkt 8. april 2013.

|  |  |
| --- | --- |
| Oppslagsverk/autoritetsdata | VIAF **·** GND **·** ISNI
 |
Sjøhus på Ylvingen, Vegaøyene, Vega kommune Foto: Anke Loska 
Grønnegata, Tromsø  Foto: Anke Loska 
**SEFRAK** er et landsdekkende register over eldre bygninger og andre kulturminner i Norge. Navnet er en forkortelse for *SEkretariatet For Registrering Av faste Kulturminner*, som var navnet på den institusjonen som påbegynte arbeidet med registeret. Registreringen ble avsluttet tidlig på 1990-tallet, og det er kommunene og fylkeskommunene som har ansvar for  bygningene i SEFRAK-registeret.

Registeret ble bygd opp gjennom et stort anlagt feltarbeid i åra 1975 til 1995. Alle bygninger fra før år 1900 ble registrert, foruten ruiner og en del andre kulturminner. I Finnmark ble grensa for innføring i registeret satt til året 1945. Alle objekter ble kartfesta, oppmålt og fotografert. I dag inneholder SEFRAK ca. 500 000 objekter, hvorav nesten 400 000 er bygninger som fortsatt står. Skjemamaterialet fra feltarbeidet oppbevares hos fylkeskommunene, mens det meste av fotomaterialet er overført til Nasjonalbiblioteket i Mo i Rana. Stedfestingskoordinater er lagt inn i GAB og en begrenset del av tekstinformasjonen er lagt inn i matrikkelen.

Det at et hus er registrert i SEFRAK gir det ikke automatisk vernesstatus, og legger heller ikke spesifikke restriksjoner på hva som kan gjøres med det. SEFRAK-registerert sier ikke noe om objektenes verneverdi. På den annen side kan også objekter som *ikke* er registrert SEFRAK ha verneverdi. Kulturminner fra før 1537 er automatisk freda gjennom kulturminneloven; for nyere objekter med nasjonal kulturminneverdi kan det gjøres fredningsvedtak i hvert enkelt tilfelle. Kommunene kan gjennom sin arealplanlegging regulere kulturminner av lokal, regional eller nasjonal verdi til hensynssone bevaring.

I 2000 startet Riksantikvaren sitt overvåkingsprogram "Gamle hus da og nå". Overvåkingsprogrammet har som mål å kartlegge tapsutviklingen og endringer for SEFRAK-registrerte bygninger og årsaker til dette. 18 kommuner overvåkes over en tidsperiode av fem år. I 2010 begynte det tredje omdrev, slik at de utvalgte kommunene kontrolleres nå for tredje gang.

Kulturminnene i SEFRAK fordelte seg slik på fylkene:

* Østfold: 19 023
* Akershus: 23 700
* Oslo: 10 586
* Hedmark: 51 152
* Oppland: 42 194
* Buskerud: 38 683
* Vestfold: 17 541
* Telemark: 25 161
* Aust-Agder: 20 946
* Vest-Agder: 23 296
* Rogaland: 18 792
* Hordaland: 46 265
* Sogn og Fjordane: 32 134
* Møre og Romsdal: 43 749
* Sør-Trøndelag: 24 314
* Nord-Trøndelag: 11 927
* Nordland: 22 424
* Troms: 16 401
* Finnmark: 5 204
* I alt: 493 492

Eksterne lenker
---------------

* Miljøstatus i Norge, nasjonale miljømål: Årlig tap av SEFRAK-bygninger
* Se kart over SEFRAK-registrerte bygninger på Miljøstatus i Norge
* Se Riksantikvarens Vitenarkiv for rapporter fra overvåkingsprogrammet "Gamle hus da og nå"
**NGCC «Amundsen»** er en canadisk kombinert isbryter og polarforskningsfartøy som seiles av Canadas kystvakt. Skipet begynte sin tjeneste i 1979 som «Franklin», senere kalt «Sir John Franklin» 1980–1994. Skipet ble satt i reserve i 2000 og ble tatt i bruk igjen i 2003, ombygd for å fungere også som forskningsfartøy og omdøpt til «Amundsen».

«Amundsen» ble bygget 1977–1979 som en isbryter i kystvaktens Pierre Radisson-klasse. Skipet har helikopterlandingsplass og hangar. Det kan ta imot et lett helikopter av type MBB Bo 105 eller Bell 206L. Skipet har isklasse Arctic Class 3.

Vinterstid tjenestegjør «Amundsen» som isbryter i Saint Lawrence-bukten, Saint Lawrence-elven og Saguenayfjorden. Om våren kan skipet ved behov fungere som isbryter i Saint Lawrence-leden og på De store sjøer. Om sommeren går «Amundsen» tilbake til status som forskningsfartøy i arktiske farvann.

Eksterne lenker
---------------

* (en) CCGS Amundsen (ship, 1979) – kategori av bilder, video eller lyd på Commons Rediger på Wikidata

* (en) IMO 7510846 – kategori av bilder, video eller lyd på Commons Rediger på Wikidata
* (en) NGCC «Amundsen» – DNVs skipsregister Rediger på Wikidata

* (en) NGCC «Amundsen» – Den internasjonale sjøfartsorganisasjonen Rediger på Wikidata
* Nettsted om CCGS Amundsen på Université Lavals nettsted Arkivert 2. mai 2020 hos Wayback Machine.
* Om Amundsen på Canadas kustbevaknings nettsted
**Grunnkretser i Oppdal kommune** er delområder og grunnkretser som seksjonerer Oppdal kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med skolekretser.

Formålet til Statistisk sentralbyrå er å dele kommunen inn i grunnkretser er å lage små, stabile og geografisk enheter som kan brukes for å arbeide med og presentere regionalstatistikk. Hensikten med dette er å lage et effektivt statistisk grunnlag for kommunal og regional analyse, forvaltning og planlegging. Grunnkretser skal være stabile over en rimelig tidsperiode, de skal bestå av geografisk sammenhengende områder, de bør også være mest mulig ensartet når det gjelder natur og næringsgrunnlag, kommunikasjonsforhold og bygningsmessig struktur. Delområder ligger mellom kommune og grunnkretsene, slik at data som blir for detaljert på grunnkretsnivå kan løftes opp et nivå. Det er lagt vekt på at delområder hører naturlig sammen kommunikasjonsmessig, og gjerne er en naturlig enhet.

Grunnkretser
------------

I lista er de mer omfattende delområdene som samler flere grunnkretser angitt i fet skrift.

* **Olbu/Vognill**
	+ Nerhoel
	+ Klevgården
	+ Storlidalen
	+ Torve
	+ Skardalen
	+ Vognill
	+ Grøten-Skarsem
	+ Vang
	+ Gjørdøldalen
* **Oppdal nord/Fagerhaug**
	+ Haugen
	+ Auneveien vest
	+ Bjørndalen
	+ Sentrum/Bjørkgrenda
	+ Øvre Høgmov øst
	+ Togvollen
	+ Stølen
	+ Fagerhug
	+ Langvella
* **Oppdal syd/Drivdalen**
	+ Brennan/Almannberget
	+ Soløyveien vest
	+ Brennhaug
	+ Østre Vollan
	+ Vestre Vollan
	+ Bøasæter
	+ Rise
	+ Engan
	+ Orkelsjøen
	+ Åmotsdalen

Eksterne lenker
---------------

* Delområde- og grunnkretsinndeling 2018 fra Statistisk sentralbyrå
**Pat Boyette** (født 27. juli 1923, død 14. januar 2000) var en amerikansk tegneserieskaper, TV-personlighet og filmskaper.

Som tegneserietegner er han mest kjent for sitt arbeid for forlaget Charlton Comics. Der skapte han superheltserien *The Peacemaker* sammen med forfatter Joe Gill. I tillegg tegnet han en mengde skrekk- og science fiction-historier for forlagets antologititler. Han jobbet også med lisensproduserte serier som *The Phantom,* Flash Gordon *og* Jungle Jim*. Boyette tegnet også for Warren Publishings skrekkantologier* Creepy *og* Eerie *samt DC Comics' krigsserie* Blackhawk*.*

Boyette hadde også en mangeårig parallell karriere som nyhetsoppleser og talkshow-vert på texansk fjernsyn. Han var også regissør, manusforfatter og produsent for flere lavbudsjettsfilmer.

Referanser
----------

1. 1 2   BD Gest', BD Gest' author ID 37062, besøkt 9. oktober 2017[Hentet fra Wikidata]
2. 1 2   Lambiek Comiclopedia, Lambiek Comiclopedia artist ID b/boyette\_pat, besøkt 9. oktober 2017[Hentet fra Wikidata]
3. ↑   www.comic-con.org, besøkt 28. juli 2021[Hentet fra Wikidata]
4. ↑  Pat Boyette hos *Lambiek Comiclopedia*

Litteratur
----------

* The Comics Journal nr. 221 (2000)

Eksterne lenker
---------------

* (en) Pat Boyette på Internet Movie Database Rediger på Wikidata

* (en) Pat Boyette hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** ISNI
 |